[{"text_idx": "#000001", "text": "Mae cerddoriaeth wedi bod yn bwysig iawn i golofnydd Lingo360 trwy gydol ei thaith i ddysgu Cymraeg"}, {"text_idx": "#000003", "text": "Bob nos Lun, dw i\u2019n dysgu dosbarth Cymraeg i Oedolion. Criw o bobol ifanc sy\u2019n dod i\u2019r gwersi bob tro efo egni gwych ac awch i ddysgu: maen nhw\u2019n hyfryd ac yn fy ysbrydoli i wella, hefyd."}, {"text_idx": "#000004", "text": "Ar ddechrau bob gwers, dw i\u2019n chwarae caneuon gan fandiau ac artistiaid sy\u2019n creu cerddoriaeth yn y Gymraeg. Dw i wedi trio fy ngorau i ddangos amrywiaeth o ganeuon o genres gwahanol iddyn nhw, rhywbeth at ddant pawb. A dw i wedi gwirioni wrth weld pawb yn ymateb mewn ffordd bositif iawn i\u2019r gerddoriaeth. Mae un ohonyn nhw wedi creu \u2018playlist\u2019 neu restr arbennig efo\u2019r traciau i gyd er mwyn i ni gyd fynd yn o\u0302l ato ar o\u0302l y wers."}, {"text_idx": "#000005", "text": "Dw i\u2019n trio dechrau bob gwers efo ca\u0302n sydd wedi cael ei hysbrydoli gan brofiad personol. Mae cerddoriaeth wedi bod yn bwysig iawn i fi trwy gydol fy nhaith i ddysgu Cymraeg. Mae cerddoriaeth wedi gweithio fel goriad i\u2019r iaith i mi, a dw i\u2019n gobeithio y bydd hynny\u2019n wir i bawb yn fy nosbarth hefyd. Ac, wrth wisgo fy het tiwtor, dw i hefyd yn gweld cerddoriaeth fel adnodd dysgu defnyddiol iawn i helpu meithrin sgiliau gwrando."}, {"text_idx": "#000006", "text": "Casgliad o recordiau Francesca Sciarrillo"}, {"text_idx": "#000007", "text": "Mae achlysur arbennig yn digwydd wythnos yma yn y byd cerddoriaeth Cymraeg sef Dydd Miwsig Cymru. Un o fy hoff ddiwrnodau o\u2019r flwyddyn \u2013 unrhyw esgus i wrando ar fy hoff fandiau ac artistiaid sy\u2019n gwneud cerddoriaeth yn y Gymraeg! A dw i\u2019n siw\u0302r o ymweld a\u0302 \u2018playlist\u2019 fy nosbarth Cymraeg i helpu efo\u2019r dathliadau."}, {"text_idx": "#000008", "text": "Felly wnes i fanteisioi ar y cyfle i gynnwys mwy o gerddoriaeth yn fy ngwers yr wythnos yma. Penderfynais greu cwis cerddoriaeth i helpu ymarfer patrwm newydd dan ni wedi bod yn dysgu dros yr wythnosau diwethaf, ac i gael bach o hwyl."}, {"text_idx": "#000009", "text": "Gwych oedd gweld pawb yn ymuno yn yr hwyl ac yn so\u0302n am ba ganeuon oedden nhw\u2019n licio orau o\u2019r cwis (Dafydd Iwan, Yma o Hyd, gyda llaw)."}, {"text_idx": "#000010", "text": "Roedd rhaid i mi gynnwys fy hoff artistiaid a bandiau, wrth gwrs. Wnaeth Datblygu Gruff Rhys a Gwenno wneud un neu ddau ymddangosiad, ac artistiaid fel Sage Todz, Gwilym ac Adwaith \u2013 ffefrynnau\u2019r dosbarth hyd yn hyn."}, {"text_idx": "#000011", "text": "Dod a\u0302 phobol at ei gilydd yw un o\u2019r prif bethau mae cerddoriaeth yn ei gwneud. Mewn gig neu ge\u0302m be\u0302l-droed, er enghraifft, neu mewn dosbarth o siaradwyr newydd. Am ffordd hyfryd o wneud ffrindiau newydd trwy rannu cariad tuag at Yma o Hyd."}, {"text_idx": "#000013", "text": "Ond ar y llaw arall, dw i hefyd yn dallt sut mae\u2019n gallu bod yn ormod weithiau i glywed cymaint o eiriau newydd neu anghyfarwydd mewn un tro. Dw i wedi cael sawl profiad o hynny, hyd heddiw. Ond cadwch y ffydd \u2013 mi ddaw\u2019r ddealltwriaeth \u2013 y mwya\u2019 chi\u2019n gwrando, y mwya\u2019 chi\u2019n dysgu. Mae\u2019n iawn i wrando a jest mwynhau\u2019r miwsig. Ond, mae\u2019n rhaid i mi ddweud, does dim byd yn curo\u2019r teimlad o ganu dy hoff ga\u0302n Cymraeg!"}, {"text_idx": "#000014", "text": "egnienergygwychgreatawchappetiteysbrydoliinspirecerddoriaethmusicamrywiaethdiversityat ddant pawbto everyone's tastegwirionito dote/loveymatebrespondcreucreaterhestrlistprofiad personolpersonal experiencetrwy gydolthroughouttaithjourneygoriadkeyadnoddresourcedefnyddiolusefulmeithrin sgiliau gwrandofoster listening skillsachlysuroccasionesgusexcusedathliadaucelebrationsmanteisiotake advantagepatrwmpatterngyda llawby the wayffefrynnaufavouriteser enghraifftfor exampleystyrmeaningamlachmore oftenmagu hydergain confidencetafodiaithdialectanghyfarwyddunfamiliarprofiadexperiencecadwch y ffyddkeep the faithdealltwriaethunderstandingy mwya\u2019 chi\u2019n gwrandothe more you listeny mwya\u2019 chi\u2019n dysguthe more you understand"}, {"text_idx": "#000015", "text": "Diolch am y stori wych am gerddoriaeth Gymraeg!"}, {"text_idx": "#000016", "text": "Dysgwr newydd dw i (ers y llynedd), ac dw i\u2019n cytuno gyda\u2019ch holl bwyntiau am sgiliau gwrando, yr angen i wrando sawl gwaith i ddeall ca\u0302n newydd, yr hyder sy\u2019n dod gyda dealltwriaeth, ac ati."}, {"text_idx": "#000017", "text": "Dw i\u2019n sgwennu caneuon (yn Saesneg hyd yn hyn), ond wedi creu cerddi Cymraeg i ymarfer odli yn y Gymraeg (mae\u2019n wahanol!). Ar hyn o bryd dw i\u2019n cyfieithu un o fy nghaneuon gwreiddiol i\u2019r Gymraeg. Dw i\u2019n dysgu: Ar gyfer geiriau caneuon neu farddoniaeth, mae \u201ccyfieithu\u201d yn gallu dod \u201cailysgrifennu!\u201d"}, {"text_idx": "#000018", "text": "Dw i\u2019n dwlu ar fy antur ddysgu Gymraeg!"}, {"text_idx": "#000022", "text": "Neu gyda chyfeiriad ebost a chyfrinair:"}, {"text_idx": "#000024", "text": "Dwi wedi anghofio fy nghyfrinair"}]